Rikunarita-ORG/Wikinium huggingface dataset:
# ഗണതന്ത്രം

**ഇംഗ്ലീഷ് വിലാസം**
പ്രദർശിപ്പിക്കുക

ഒരു രാജ്യത്തിന്റെ പരമാധികാരം ജനങ്ങളിൽ നിഷിപ്തമായിരിക്കുകയും തിരഞ്ഞെടുക്കപ്പെടുന്ന പ്രതിനിധികൾ മുഖേന അത് വിനിയോഗിക്കുകയും ചെയ്യുന്ന ഭരണസമ്പ്രദായമാണ് **ഗണതന്ത്രം** അഥവാ **റിപ്പബ്ലിക്**. ഇത്തരം രാഷ്ട്രങ്ങൾ രാഷ്ട്രത്തലവനെ തിരഞ്ഞെടുക്കുകയും ഭരണഘടനാപ്രകാരം ഭരണം നിർവ്വഹിക്കുകയും ചെയ്യുന്നു.ഗണതന്ത്ര സമ്പ്രദായത്തിൽ രാഷ്ട്രത്തലവൻ ഒരു നിശ്ചിതകാലത്തേക്ക് പ്രസ്തുത സ്ഥാനം വഹിക്കാൻ തിരഞ്ഞെടുക്കപ്പെടുന്നു.

## പേരിനു പിന്നിൽ

പൊതുകാര്യം എന്നർഥം വരുന്ന **റെസ് പബ്ലിക്ക** (Res Publica)എന്ന ലാറ്റിൻ പദത്തിൽ നിന്നാണ് റിപ്പബ്ലിക് എന്ന പദം ഉരുത്തിരിഞ്ഞത്.[ക]

## പ്രത്യേകതകൾ

ഒട്ടു മിക്ക ഗണതന്ത്ര രാജ്യങ്ങളിലെയും രാഷ്ട്രത്തലവർ രാഷ്ട്രപതി എന്നറിയപ്പെടുന്നു. (ചില പ്രാചീന രാജ്യങ്ങളിൽ കോൺസൽ, ഡോജ്, ആർക്കോൺ, എന്നിങ്ങനെ അറിയപ്പെട്ടിരുന്നു.) ജനാധിപത്യ രാജ്യങ്ങളിൽ തിരഞ്ഞെടുപ്പിലൂടെ രാഷ്ട്രത്തലവനെ നിയമിക്കുന്നു. ഈ തിരഞ്ഞെടുപ്പ് നേരിട്ടോ അല്ലാതെയോ ആവാം. നേരിട്ടലാത്ത തിരഞ്ഞെടുപ്പിൽ ജനങ്ങളാൽ തിരഞ്ഞെടുക്കപ്പെട്ട സമിതി ആവും രാഷ്ട്രത്തലവനെ തിരഞ്ഞെടുക്കുന്നത്. സാധാരണ 4 മുതൽ 6 വർഷം വരെയാവും രാഷ്ട്രത്തലവരുടെ കാലാവധി.

## രാഷ്ട്രപതി, നിയമസഭ സമ്പ്രദായങ്ങൾ

ഒരു ഗണതന്ത്ര രാജ്യത്തിൽ രാഷ്ട്രത്തലവനും ഭരണത്തലവനും ഒരേ വ്യക്തിയായാൽ അത് രാഷ്ട്രപതി സമ്പ്രദായം എന്നറിയപ്പെടുന്നു.അമേരിക്ക ഇതിനുദാഹരണമാണ്‌. നിയമസഭ ഗണതന്ത്ര രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത വ്യക്തികളായിരിക്കും. ഇത്തരം രാജ്യങ്ങളിൽ ഭരണത്തലവൻ പ്രധാനമന്ത്രി എന്നറിയപ്പെടുന്നു. ചില രാജ്യങ്ങളിൽ രാഷ്ട്രത്തലവനും ഭരണത്തലവനും വ്യത്യസ്ത രാഷ്ട്രീയപാർട്ടികളിൽ നിന്നാവണമെന്ന് നിർബന്ധമുണ്ട്‌.

## ഗണതന്ത്രവാദം

ഒരു ഗണതന്ത്ര രാജ്യത്തെ നിയന്ത്രിക്കുന്ന തത്ത്വശാസ്ത്രങ്ങൾ, ഗണതന്ത്രവാദം എന്നറിയപ്പെടുന്നു.ജനങ്ങളുടെ സ്വാതന്ത്ര്യം രക്ഷിക്കുന്ന രാഷ്ട്രീയ ഘടനയാണിത്. പ്രഭു ഭരണം, രാജവാഴ്ച, എന്നിവയ്ക്കെതിരാണ് ഗണതന്ത്രവാദം. ബ്രിട്ടൺ, കാനഡ, ജപ്പാൻ എന്നീ രാജ്യങ്ങളിൽ ഭരണഘടനാവിധേയമായ രാജവാഴ്ചയെ ഗണതന്ത്രം അംഗീകരിക്കുന്നു.

## കുറിപ്പുകൾ

* [ക] *ഗണസ്യ തന്ത്രം ഗണതന്ത്രം*: അതായത് കൂട്ടത്തിന്റെ കൗശലം എന്നർത്ഥം.
# പ്രസംഗം

ഗ്രീക്ക് ചിന്തകനായ അരിസ്റ്റോട്ടിലും, റോമൻ രാഷ്ട്ര്യകാരനായ സിസെറോയും ആണ് പ്രസംഗകലയുടെ പിതാക്കന്മാർ. പ്രസംഗം കാര്യങ്ങൾക്കു ഒരു വ്യക്തത വരുത്തുവാനുള്ള മാര്ഗം ആയിരുന്നു. മനുഷ്യനെ ചിന്തിപ്പിക്കുന്നതും, കാര്യങ്ങൾ ചെയ്യുന്നതിന് പ്രോത്സാഹിപ്പിക്കുകയും ചെയുക എന്നുള്ളതാണ് ഈ കലയുടെ ഉദ്ദേശം.

പ്രമുഖ വ്യാവസായിക നേതാവായ വാറൻ ബഫറ് പ്രസംഗകലയെ കുറിച്ച് പറയുന്നത് ഇപ്രകാരം ആണ്: ഇഷ്ടപ്പെട്ടാലും, ഇല്ലെങ്കിലും...സ്വായത്തം ആകും വരെ ഈ കല മനസ്സിലാക്കുവാൻ ശ്രമിക്കുക...എപ്പോൾ പേടി മറികടന്നു ഈ കലയിൽ ഇഴചേരുവാൻ സാധിക്കുന്നുവോ അപ്പോൾ മുതൽ അന്തമായ സാധ്യതകുളുടെ വാതിൽ നിങ്ങൾ തന്നെ തുറക്കുക ആണ്.

ഗ്രീക്ക്, റോമൻ പണ്ഡിതന്മാർ ഒരു പ്രസംഗത്തിന് അഞ്ചു തലങ്ങൾ ഉണ്ടെന്നു രേഖപെടുത്തിരിക്കുന്നു: രൂപീകരണം, ക്രമീകരണം, ശൈലി, ഓര്മ ശക്തി, നിറവേറ്റുവാൻ ഉപയോഗിക്കുന്ന രീതികൾ (വാക്കുകളുടെ ഉപയോഗം, ഉച്ചാരണം, ആംഗ്യങ്ങൾ, ... മുതലായവ.)
# തിരക്കഥ

**ഇംഗ്ലീഷ് വിലാസം**

തിരക്കഥയുടെ ഒരു ഏട്
ചലച്ചിത്രത്തിനായോ , ടെലിവിഷൻ പ്രോഗ്രാമുകൾക്കായോ , ഹ്രസ്വചിത്രത്തിനായോ ദൃശ്യങ്ങളുടെ എഴുതുന്ന രേഖകളെയാണ്‌ **തിരക്കഥ** എന്നു പറയുന്നത്. ഒരു ദൃശ്യത്തിൽ അടങ്ങിയിട്ടുള്ള സ്ഥലം, സമയം, കഥാപാത്രങ്ങൾ, ശബ്ദം, അംഗചലനങ്ങൾ തുടങ്ങി അതിലെ അന്തർനാടക സ്വഭാവം വരെ ഒരു തിരക്കഥയിൽ ഉൾക്കൊണ്ടിരിക്കുന്നു. തിരക്കഥകൾ ചിലപ്പോൾ സ്വതന്ത്രമായവയോ അല്ലെങ്കിൽ മറ്റു സാഹിത്യരൂപങ്ങളെ അധികരിച്ചെഴുതിയവയോ ആവാം. ചലച്ചിത്രത്തിന്റെ രൂപരേഖ. തിരക്കഥ, അതിനെ ആശ്രയിച്ചു നിർമ്മിക്കേ സിനിമയ്ക്കു വേണ്ടിയാണ് തയ്യാറാക്കുന്നത്. ബെർഗ്മാൻ, ഫെല്ലിനി, കുറസോവ, അന്റെണിയോണി തുടങ്ങിയ മഹാരഥന്മാരുടെ തിരക്കഥകൾ സാഹിത്യഗുണം ഉള്ളവയാണ്. തിരക്കഥ ചലച്ചിത്രത്തിന്റെ അസ്ഥിവാരമാണ്. ഒരു കഥ സിനിമാ മാധ്യമത്തിന്റെ സാധ്യതകൾ ഉപയോഗിച്ചു പറയുമ്പോൾ തിരക്കഥയാകും. അത് ചലച്ചിത്രകാരന്മാരുടെ മാർഗരേഖയും അധ്യേതാക്കളുടെ പാഠ്യസാമഗ്രിയും ആണ്. ചലച്ചിത്രസാഹിത്യത്തിന്റെ പ്രമുഖമായ ഒരു ശാഖയാണ് തിരക്കഥകൾ. നല്ലൊരു സിനിമയ്ക്കടിസ്ഥാനം നല്ല തിരക്കഥയാണ്. തിരക്കഥയില്ലാതെ സിനിമയെടുക്കുന്ന സംവിധായകരുമുണ്ട്.

## ഘടന

ഒരു തിരക്കഥ നിരവധി അങ്കങ്ങൾ (scene) ആയി വിഭജിച്ചിരിക്കും. അങ്കങ്ങളെ തിരചിത്രങ്ങൾ(Shot)ആയി വിഭജിച്ചിരിക്കും. സാധാരണയായി സീൻ എഴുതി തീർന്നതിനുശേഷമാണ് ഓരോന്നിനെയും ഷോട്ടുകൾ ആയി വിഭജിക്കുന്നത്.

ഒരു കഥയിൽ അന്തർഭവിച്ചിട്ടുള്ള കഥയുടെ ദൃശ്യാവിഷ്കാരത്തെ സംബന്ധിച്ച വിശദീകരണത്തോടൊപ്പം കഥയുടെ ക്രമാനുഗതവും അടുക്കും ചിട്ടയുമാർന്ന വളർച്ചയും വികാസവും തിരക്കഥയിൽ പ്രതിഫലിക്കുന്നു.

തിരക്കഥ ഒരുസാഹിത്യ രൂപമല്ല. ചിത്രീകരിക്കപ്പെടേണ്ട സംഭവങ്ങളുടെ വിശദീകരണങ്ങൾ ആണ്. എന്നാൽ സിനിമയ്ക്ക് ശേഷം പുറത്തിറങ്ങുന്ന പുസ്തകരൂപത്തിലുള്ള തിരക്കഥകൾക്ക് ഇപ്പോൾ സാഹിത്യസ്വഭാവം കൈവന്നിട്ടുണ്ട്.

## തിരക്കഥകൾ മലയാളസാഹിത്യത്തിൽ

മലയാള സാഹിത്യത്തിലെ പല പ്രമുഖരും തിരക്കഥകൾ, എന്ന നവീനമായ സാഹിത്യ ശാഖയിലൂടെ സിനിമ എന്ന മാധ്യമത്തിന്റെ വളർച്ചക്ക്‌ സഹായമായി പ്രവർത്തിച്ചിട്ടുണ്ട്‌. എം ടി വാസുദേവൻ നായർ, പി. പത്മരാജൻ, ലോഹിതദാസ്, ശ്രീനിവാസൻ, രഞ്ജി പണിക്കർ, മധു മുട്ടം, രഞ്ജിത്ത്, വേണു നാഗവള്ളി എന്നിവർ മലയാളത്തിലെ പ്രമുഖരായ തിരക്കഥാകൃത്തുകളാണ്.അനേകം മികച്ച തിരക്കഥകൾ മലയാള സിനിമയിൽ ഉണ്ടായിട്ടുണ്ട്.

## മലയാള സിനിമയിലെ തിരക്കഥാകൃത്തുക്കൾ

* തോപ്പിൽ ഭാസി
* എസ്.എൽ. പുരം സദാനന്ദൻ
* ശ്രീകുമാരൻ തമ്പി
* എം.ടി. വാസുദേവൻ നായർ
* ആലപ്പി അഷ്റഫ്
* പത്മരാജൻ
* ജോൺ പോൾ
* കലൂർ ഡെന്നീസ്
* ലോഹിതദാസ്
* ടി. ദാമോദരൻ
* രഘുനാഥ് പലേരി
* രഞ്ജിത്ത്
* ശ്രീനിവാസൻ
* രൺജി പണിക്കർ
* ഡെന്നിസ് ജോസഫ്
* പ്രിയദർശൻ
* സത്യൻ അന്തിക്കാട്
* ഫാസിൽ
* എസ്.എൻ. സ്വാമി
* ബാലചന്ദ്രമേനോൻ
* വേണു നാഗവള്ളി
* വി.ആർ. ഗോപാലകൃഷ്ണൻ
* ഉദയകൃഷ്ണ സിബി. കെ. തോമസ്
* ബാബു ജനാർദ്ദനൻ
* ടി.എ. റസാഖ്
* ടി.എ. ഷാഹിദ്
* എം. സിന്ധുരാജ്
* ഇക്ബാൽ കുറ്റിപ്പുറം
* എ.കെ. സാജൻ
* എ.കെ. സന്തോഷ്
* ജെ.പള്ളാശ്ശേരി
* ബെന്നി പി. നായരമ്പലം
* ജിത്തു ജോസഫ്
* മുരളി ഗോപി
* ശ്യാം പുഷ്കരൻ
* പി. ബാലചന്ദ്രൻ
* വിനു കിരിയത്ത്, രാജൻ കിരിയത്ത്
* കലവൂർ രവികുമാർ
* വി.സി. അശോക്
* മാർട്ടിൻ പ്രക്കാട്ട്
* മമാസ്
* കെ. ഗിരീഷ് കുമാർ
* വിഷ്ണു ഉണ്ണികൃഷ്ണൻ, ബിബിൻ ജോർജ്
* ശശിധരൻ ആറാട്ടുവഴി
* രജ്ജൻ പ്രമോദ്
* സച്ചി-സേതു
* ബോബി സഞ്ജയ്
* മധു മുട്ടം
* എസ്. സുരേഷ് ബാബു
* ദിനേശ് പള്ളത്ത്
* കമൽ
* വിനീത് ശ്രീനിവാസൻ
* അബിൻ ജോസഫ്
# നഹുവാസ്

**ഇംഗ്ലീഷ് വിലാസം**

നഹുവാസ്|  |
| പരമ്പരാഗത വസ്ത്രങ്ങൾ ധരിച്ച നഹുവ കുട്ടികൾ. |
|  |
|
 |
| ഗണ്യമായ ജനസംഖ്യയുള്ള പ്രദേശങ്ങൾ |
| **Mexico** Oaxaca, Morelos, Puebla, Hidalgo, Michoacán, Veracruz, Jalisco, Estado de México, Distrito l, Tlaxcala, Chihuahua, Durango, San Luis Potosi and Guerrero
**El Salvador** Ahuachapan, Sonsonate, San Salvador, Santa Ana |
| ഭാഷകൾ |
| Nahuatl, Pipil, and Spanish |
| മതവിഭാഗങ്ങൾ |
| Christianity (Predominantly Roman Catholic with pre-Columbian influence) Aztec religion |
| ബന്ധപ്പെട്ട വംശീയ ഗണങ്ങൾ |
| Indigenous people of the Americas and Mestizo |

**നഹുവാസ്** (/ˈnɑːwɑːz/) മെക്സിക്കോ, എൽ സാൽവദോർ, ഹോണ്ടുറാസ്, നിക്കരാഗ്വ എന്നിവിടങ്ങളിലെ തദ്ദേശവാസികളുടെ ഒരു സമൂഹമാണ്. മെക്സിക്കോയിലെ ഏറ്റവും വലിയ തദ്ദേശീയ സമൂഹവും അതുപോലെതന്നെ എൽ സാൽവദോറിലെ രണ്ടാമത്തെ വലിയ സമൂഹവും ഉൾപ്പെടുന്നതാണ് നഹുവാസ്. ആസ്ടെക്കുകളേപ്പോലെ ടോൾടെക്കുകളും പലപ്പോഴും നഹുവ വംശത്തിൽ പെട്ടവരായിരുന്നുവെന്ന് കരുതപ്പെടുന്നുവെങ്കിലും ക്രിസ്റ്റഫർ കൊളംബസിനു മുൻപുള്ള കാലഘട്ടത്തിൽ നഹുവാസ് പല വിഭാഗങ്ങളായി വിഭജിക്കപ്പെട്ടിരുന്നുവെന്നതിനാൽ അവ ഒരു പൊതു സ്വത്വം പങ്കിട്ടിരിക്കണമെന്ന് നിർബന്ധമില്ല.

നഹുവാൻ ഭാഷകൾ, അല്ലെങ്കിൽ നഹുവാത്ൽ പല വകഭേദങ്ങളും ഉൾക്കൊള്ളുന്നതും അവയിൽ പലതും പരസ്പരം മനസ്സിലാക്കാൻ കഴിയാത്തവയുമാണ്. ഏകദേശം 1.5 ദശലക്ഷം നഹുവകൾ നഹുവാത്ൽ ഭാഷ സംസാരിക്കുമ്പോൾ, മറ്റൊരു ദശലക്ഷം സ്പാനിഷ് ഭാഷ മാത്രമേ സംസാരിക്കുന്നുള്ളു. എൽ സാൽവദോറിൽ നഹുവാത്ൽ പ്രാദേശിക ഭാഷ സംസാരിക്കുന്ന 1,000-ൽ താഴെ ആളുകൾ മാത്രമാണ് ഇന്ന് അവശേഷിക്കുന്നത്.

ഇന്നത്തെ മെക്സിക്കൻ സംസ്ഥാനങ്ങളായ ഡുരാംഗോ, നായരിറ്റ് എന്നിവിടങ്ങളിലുൾപ്പെട്ട പ്രദേശങ്ങളിലെ അരിഡോഅമേരിക്കയാണ് നഹുവ ജനതയുടെ ഉത്ഭവ പ്രദേശമെന്ന് അഭിപ്രായമുണ്ട്. മറ്റ് ഉട്ടോ-ആസ്ടെക്കൻ ഭാഷ സംസാരിക്കുന്ന ജനങ്ങളിൽ നിന്ന് അവർ വേർപിരിഞ്ഞ് എ.ഡി 500 ഓടെ മധ്യ മെക്സിക്കോയിലേക്ക് കുടിയേറ്റം നടത്തി. നഹുവ പിന്നീട് മെക്സിക്കൻ നദീതടത്തിലും പരിസരത്തും താമസമാക്കുകയും ക്രമേണ മധ്യ മെക്സിക്കോയിലെ പ്രബല ജനവിഭാഗങ്ങളായി മറ്റു പ്രദേശങ്ങളിലേയ്ക്ക് വ്യാപിക്കുകയും ചെയ്തു. എന്നിരുന്നാലും, മെസോഅമേരിക്കയിലുടനീളമുള്ള ജനസംഖ്യയിൽ ചെറിയൊരു വിഭാഗമേ നഹുവത്ൽ ഭാഷ സംസാരിക്കുന്നവായിട്ടുള്ളു.

## അവലംബം
# പാശ്ചാത്യ ക്രിസ്തുമതം

**ഇംഗ്ലീഷ് വിലാസം**

| ഒരു ലേഖനപരമ്പരയുടെ ഭാഗം**ക്രിസ്തുമതം**
 |
| --- |
|   |
| **യേശു ക്രിസ്തു** |
| കന്യാജനനം **·**  കുരിശുമരണം ഉയിർത്തെഴുന്നേൽപ്പ് **·** വീക്ഷണങ്ങൾ ക്രിസ്തുമസ് **·** ഈസ്റ്റർ  |
| **അടിസ്ഥാനങ്ങൾ** |
| അപ്പോസ്തലന്മാർ **·** സുവിശേഷങ്ങൾ പത്രോസ് **·**  സഭ **·** ദൈവരാജ്യം പുതിയ ഉടമ്പടി **·** സമയരേഖ **·** പൗലോസ് |
| **ബൈബിൾ** |
| പഴയ നിയമം **·** പുതിയ നിയമം പുസ്തകങ്ങൾ **·** കാനോൻ **·** അപ്പോക്രിഫ  |
| **ദൈവശാസ്ത്രം** |
| പിതാവ് **·** പുത്രൻ **·** പരിശുദ്ധാത്മാവ് ത്രിത്വം **·** ചരിത്രം **·**  ക്രിസ്തുവിജ്ഞാനീയം മറിയം **·** അപ്പോസ്തലവിജ്ഞാനീയം യുഗാന്തചിന്ത **·** രക്ഷ **·** സ്നാനം |
| **ചരിത്രവും പാരമ്പര്യങ്ങളും** |
| ആദിമസഭ **·** പ്രമാണങ്ങൾ **·** സന്ദേശം കോൺസ്റ്റന്റൈൻ **·** സൂനഹദോസുകൾ ക്രിസോസ്തമസ് **·** കുരിശുയുദ്ധങ്ങൾ നവീകരണം **·** പുനർനവീകരണം പാശ്ചാത്യ-പൗരസ്ത്യ വിഭജനം |
| **വിഭാഗങ്ങൾ** |
| \പാശ്ചാത്യ സഭകൾ + റോമൻ കത്തോലിക്കാ സഭ
	+ ആംഗ്ലിക്കൻ സഭ
	+ പ്രൊട്ടസ്റ്റന്റ് സഭകൾ
* **പൗരസ്ത്യ സഭകൾ**
	+ പൗരസ്ത്യ കത്തോലിക്കാ സഭകൾ
	+ പൗരസ്ത്യ ഓർത്തഡോക്സ് സഭ
	+ ഓറിയന്റൽ ഓർത്തഡോക്സ് സഭകൾ
	+ കിഴക്കിന്റെ സഭ
* **പുനരുദ്ധാരണവാദ സഭകൾ**
	+ യഹോവയുടെ സാക്ഷികൾ
	+ ചർച്ച് ഓഫ് ദ ലാറ്റർ ഡേ സെയിന്റ്സ്
 |
| **പൊതു വിഷയങ്ങൾ** |
| ആരാധനാക്രമം **·** കലണ്ടർ **·** അടയാളങ്ങൾ ക്രിസ്തീയ സംഘടനകൾ **·** വിമർശനങ്ങൾ പ്രാർത്ഥനകൾ **·** സഭൈക്യപ്രസ്ഥാനം ഗിരിപ്രഭാഷണം **·** സംഗീതം **·** കല മറ്റ് മതങ്ങളുമായുള്ള ബന്ധം ലിബറൽ തിയോളജി  **ക്രിസ്തുമതം കവാടം** |
|

---

This box: * view
* talk
* edit
 |

**പാശ്ചാത്യ ക്രിസ്തുമതം** എന്ന് സാധാരണയായി സംബോധന ചെയ്യുന്നത് ലത്തീൻ കത്തോലിക്ക സഭ, പ്രോട്ടസ്റ്റൻറ് സഭകൾ, ആംഗ്ലിക്കൻ സഭകൾ എന്ന സഭകളെയാണ്. പാശ്ചാത്യ ക്രിസ്തുമതം പൌരസ്ത്യ ക്രിസ്തുമതവുമായി വ്യത്യസ്തമായിരുക്കുന്നത് പ്രധാനമായും താഴെ പറഞ്ഞിരിക്കുന്ന കാരണങ്ങളാലാണ്(താഴെ കൊടുത്തിരിക്കുന്നത് മിക്കവാറും സഭകളെ ഉദ്ദേശിച്ചാൺ, ഈ വ്യത്യാസങളില്ലാത്ത പാശ്ചാത്യ സഭകളും ഉണ്ട്.)

* പാശ്ചാത്യ ക്രിസ്തുമതം ജന്മപാപം എന്ന ചിന്താഗതിയിൽ വിശ്വസിക്കുന്നു.
* പാശ്ചാത്യ ക്രിസ്തുമതത്തിൽ ഉൾപ്പെടുന്ന മിക്കവാറും സഭകളും പരിഷ്കരിച്ച നിഖ്യായിലെ വിശ്വാസപ്രമാണത്തിൽ വിശ്വസിക്കുന്നു. പൌരസ്ത്യ സഭകളാകട്ടെ പരിഷ്കരിക്കാത്ത വിശ്വാസപ്രമാണത്തിലും വിശ്വസിക്കുന്നു.

[[വർഗ്ഗം::ക്രൈസ്തവചരിത്രം]]
# റോം

**ഇംഗ്ലീഷ് വിലാസം**
പ്രദർശിപ്പിക്കുക

*ഈ ലേഖനം **ഇറ്റലിയുടെ തലസ്ഥാനമായ റോമാ** എന്ന വിഷയത്തെക്കുറിച്ചുള്ളതാണ്.   **കമ്പ്യൂട്ടറിന്റെ ഭാഗമായ റോം(ROM)** എന്ന വിഷയത്തെക്കുറിച്ച് അറിയണമെങ്കിൽ, റീഡ് ഒൺലി മെമ്മറി എന്ന താൾ കാണുക.*

| കൊമ്യൂണെ ദി റോമ |
| --- |
|  |
|

|  |
| --- |
| Flag |

 |
| വിളിപ്പേര്: "അനശ്വര നഗരം" |
| മുദ്രാവാക്യം: *"സെനത്തൂസ് പോപ്പുലസ്ക് റൊമാനൂസ്"* (SPQR)  (ലത്തീൻ) |
| റോമാ പ്രൊവിൻസിലും (ചുവന്ന) ലാസിയോയിലും (ചാര) റോമിന്റെ (മഞ്ഞ) സ്ഥാനം |
| പ്രദേശം | ലാസിയോ |
| പ്രൊവിൻസ് | റോമൻ പ്രൊവിൻസ് |
| സ്ഥാപിതം | 21 ഏപ്രിൽ, 753 ബിസി |
| സർക്കാർ |
|  • മേയർ | വാൾട്ടർ വെൽട്രോണി |
| വിസ്തീർണ്ണം |
|  • ആകെ | 1,285 ച.കി.മീ. (580 ച മൈ) |
| ഉയരം | 20 മീ (66 അടി) |
| ജനസംഖ്യ (31 ജനുവരി 2014) |
|  • ആകെ | 2.872.021 |
|  • ജനസാന്ദ്രത | 2,121.3/ച.കി.മീ. (5,495.9/ച മൈ) |
| സമയമേഖല | UTC+1 (CET) |
| പിൻകോഡ് | 00121 മുതൽ 00199 വരെ |
| ഏരിയ കോഡ് | 06 |
| വിശുദ്ധർ | വിശുദ്ധ പത്രോസും വിശുദ്ധ പൗലോസും |
| വെബ്സൈറ്റ് |  |

ഇറ്റലിയുടെ തലസ്ഥാനമാണ് **റോമാ**(pronounced /roʊm/; ഇറ്റാലിയൻ: *Roma*, pronounced [ˈroma]; ലത്തീൻ: *Roma*). തൈബർ നദിയുടെ തീരത്ത്, ഇറ്റാലിയൻ ഉപദ്വീപിന്റെ മദ്ധ്യപടിഞ്ഞാറൻ ഭാഗത്തായാണ്‌ റോം സ്ഥിതി ചെയ്യുന്നത്. 1,285.5 കി.m2 (496.3 ച മൈ) വിസ്തീർണ്ണം വരുന്ന നഗരപ്രദേശത്ത് 2,726,539 ജനങ്ങൾ വസിക്കുന്ന ഇവിടം ഇറ്റലിയിലെ ഏറ്റവും വലുതും ഏറ്റവും ജനവാസമേറിയതുമായ നഗരവുമാണ്‌. കത്തോലിക്കാ സഭയുടെ ആസ്ഥാനവും വത്തിക്കാൻ നഗരം റോമായിലാണ്‌.
1500 വർഷത്തെ നീണ്ട റോമാ സാമ്രാജ്യത്തിന്റെ കാലഘട്ടത്തിൽ "ലോകത്തിന്റെ തലസ്ഥാനം" എന്നറിയപ്പെട്ടിരുന്ന റോം ചരിത്രങ്ങളാലും സംസ്കാരങ്ങളാലും വളരെ സമ്പന്നമാണ്. BC 27 (അതായത് ക്രിസ്തുവിനു മുന്നെ ) മുതൽ 1453 വരെ റോമാ സാമ്രാജ്യം നിലനിന്നിരുന്നു. റോമാ ചക്രവർത്തിമാർ നേതൃത്വം നൽകിയിരുന്ന റോമാ സാമ്രാജ്യം ആയിരുന്നു ലോകത്തിലെ ഏറ്റവും വലിയ നഗരം.
യൂറോപ്പ് , ആഫ്രിക്ക, ഏഷ്യ എന്നീ ഭൂഖണ്ഡങ്ങളിൽ വ്യാപിച്ചു കിടന്ന റോമാ സാമ്രാജ്യം സ്പെയിനിൽ മുതൽ കരിങ്കടൽ വരെ മധ്യധരണ്യാഴിക്ക് ചുറ്റുമുള്ള എല്ലാരാജ്യങ്ങളും കൂടാതെ ബ്രിട്ടനും റോമൻ സാമ്രാജ്യത്തിന്റെ ഭാഗമായിരുന്നു.
റോമാ ചക്രവർത്തി ആയിരുന്ന കോൺസ്റ്റന്റൈൻ ചക്രവർത്തി ക്രിസ്ത്യൻ മതത്തിലേക്ക് പരിവർത്തനം ചെയ്യുന്നത് വരെ റോമാക്കാർ ബഹുദൈവവിശ്വസികളായിരുന്നു.യൂപ്പിത്തോർ ദേവനായിരുന്നു റോമൻ ദൈവങ്ങളുടെ പിതാവ് എന്നവർ വിശ്വസിച്ചിരുന്നു. ഏകദേശം ഗ്രീക്ക് ദൈവങ്ങളുമായി സാമ്യമുള്ള റോമൻ ദൈവങ്ങൾ മറ്റുപേരുകളിൽ അറിയപ്പെടുന്നു. റോമിലെ ഏഴ് പ്രധാനപ്പെട്ട കുന്നുകളിലൊന്നായ കാപിടോലിൻ കുന്നിൽ
ഏറെക്കുറെ പൂർണമായും മൂടിക്കിടക്കുന്ന മധ്യകാലഘട്ട കൊട്ടാരങ്ങളുടെയും പ്രധാന റോമൻ ക്ഷേത്രങ്ങളുടെയും നിരവധി പുരാതന അവശിഷ്ടങ്ങൾ ഉണ്ട്.
നഗരത്തിലെ ഏറ്റവും മനോഹരമായതും പ്രധാനപെട്ടതുമായിരുന്ന റോമൻ ക്ഷേത്രങ്ങളിൽപ്പെട്ട യൂപ്പിത്തോർ ക്ഷേത്രം ഇവിടെയാണ് സ്ഥിതി ചെയ്തിരുന്നത്.

## അവലംബം
# പൊതുവിദ്യാലയം

പൊതുവിദ്യാലയങ്ങൾ  (also known as **public schools** outside of England and Wales) പൊതുവേ, ടാക്സുപയൊഗിച്ച്  സർക്കാർ മുഴുവനായോ ഭാഗികമായോ ചെലവു വഹിക്കുന്നതും എല്ലാത്തരം കുട്ടികളേയും യാതൊരുവിധ ഫീസും ചുമത്താതെ പഠിക്കാൻ സ്ഥാപിച്ചിരിക്കുന്ന പ്രാഥമികവും സെക്കന്ററിയുമായ സ്കൂളുകൾ ആണ്. പൊതുവേ, എല്ലാ കുട്ടികൾക്കും സൗജന്യമായി പഠനത്തിനുള്ള സൗകര്യം നൽകുന്ന പ്രാഥമിക വിദ്യാലയങ്ങളേയും സെക്കന്ററി വിദ്യാലയങ്ങളേയും ഈ പേരിൽ വിളിക്കാനാകും. .

പൊതുവിദ്യാലയങ്ങൾ എല്ലാ രാജ്യങ്ങളിലും കാണുന്നുണ്ടെങ്കിലും അവ തമ്മിൽ ഘടനാപരമായും അവയുടെ പരിപാടികൾ അനുസരിച്ചും പല വ്യത്യസ്തതകളുമുണ്ട്. പ്രാഥമിക വിദ്യാലയങ്ങൾ തൊട്ട് സെക്കന്ററി വിദ്യാലയങ്ങൾവരെ ഇതിൽപ്പെടാം. ചിലപ്പോൾ, ബിരുദകോഴ്സുകൾ മുതലുള്ള സർവ്വകലാശാലകൾക്കു കീഴിലുള്ള വിദ്യാഭ്യാസ സംവിധാനവും ഈ രീതിയിൽ നടന്നുവരുന്നുണ്ട്. ഇവയിൽ കോളജുകൾ സാങ്കേതിക വിദ്യാഭ്യസ സ്ഥാപനങ്ങളും നാമമാത്രമായ ഫീസ് മാത്രം നൽകി കുട്ടികളെ പഠിക്കാൻ അനുവദിച്ചുവരുന്നുണ്ട്. സർക്കാർ ആണ് ഇവയ്ക്കു വേണ്ട ഫണ്ട് നൽകുന്നത്. സ്വകാര്യ ഏജൻസികൾ സാധാരണ ഇതിൽ ഭാഗഭാക്കാകുന്നില്ല. എന്നാൽ കേരളത്തിൽ പ്രവർത്തിക്കുന്ന എയ്ഡഡ് സ്കൂളുകളും കോളജുകളും ഇതുപോലെ പൊതുവിദ്യാലയ പരിധിയിലാണെങ്കിലും അവയുടെ നടത്തിപ്പ് സ്വകാര്യ മാനേജുമെന്റാണു നടത്തുന്നത്. സർക്കാർ സഹായമുള്ള പൊതുവിദ്യാലയങ്ങൾ വരുന്നതിനുമുമ്പ് മതസ്ഥാപനങ്ങളാണ് വിദ്യാലയങ്ങൾ പലയിടത്തും നടത്തിയിരുന്നത്. ചിലയിടങ്ങളിൽ പ്രത്യേകിച്ച് ക്യൂബ, ഉത്തര കൊറിയ പോലുള്ള പഴയ സോഷ്യലിസ്റ്റ് രാജ്യങ്ങളിലും മറ്റും മതസ്ഥാപനങ്ങളെ ഒഴിവാക്കി എല്ലാ സ്ഥാപനങ്ങളും പൊതുവിദ്യാലയങ്ങളാക്കി മാറ്റി. എന്നാൽ, കാനഡ പോലുള്ള മറ്റിടങ്ങളിൽ ഇന്നും പൊതുവിദ്യാലയങ്ങൾക്കു സമാന്തരമായി മതസ്ഥാപനങ്ങൾ നിയന്ത്രിക്കുന്ന വിജ്യാലയങ്ങൾ നിലനിന്നു വരുന്നുണ്ട്.

## പൊതു സ്വഭാവം

പൊതുവിദ്യാലയങ്ങൾ സർക്കാറിന്റെ മേൽനോട്ടത്തിലാണ് നടന്നുവരുന്നത്. ഇത്തരം വിദ്യാലയങ്ങൾ നിലനിൽക്കുന്ന സമൂഹങ്ങളിൽ ആ സമൂഹത്തിന്റെ മാത്രകയായി അവ വർത്തിക്കാനായി ശ്രമിക്കുന്നു.
# ആദിവാസി

**ഇംഗ്ലീഷ് വിലാസം**

വംശീയമായ സവിശേഷതകളും ആചാരാനുഷ്ഠാനങ്ങളും പുലർത്തുന്ന മനുഷ്യനാണ്‌ **ആദിവാസി**. ലോകത്തിന്റെ മിക്കവാറും എല്ലാ പ്രദേശങ്ങളിലും ആദിവാസികൾ വസിക്കുന്നു. ആഫ്രിക്കയിലാണ്‌ ഏറ്റവും കൂടുതൽ ആദിവാസികൾ ഉള്ളത്. ഇന്ത്യയിൽ ആദിവാസികൾക്കുള്ള നിർവ്വചനം- ‘’വനപ്രദേശങ്ങളിലോ മലമ്പ്രദേശങ്ങളിലോ താമസിക്കുന്നവരും വികസനപരമായി പിന്നാക്കം നിൽക്കുന്നവരുമായ ജനവിഭാഗങ്ങൾ‘’ എന്നാണ്‌. പീപ്പിൾ ഓഫ് ഇൻഡ്യാ പ്രോജക്റ്റ് എന്ന നരവംശ ശാസ്ത്ര സർവ്വേയിൽ ഇന്ത്യയിൽ 461 ആദിവാസി വിഭാഗങ്ങൾ ഉള്ളതായി കണ്ടെത്തിയിട്ടുണ്ട്. അവയിൽതന്നെ 174 എണ്ണം ഉപവിഭാഗങ്ങളാണ്‌. ഇന്ത്യയിലെ 2001 ലെ കാനേഷുമാരി അനുസരിച്ച് ജനസംഖ്യയുടെ 8.1% ആദിവാസി വിഭാഗങ്ങളാണ്‌. ഏറ്റവും കൂടുതൽ ആദിവാസികൾ ഉള്ളത് മധ്യപ്രദേശിലും‌, രണ്ടാം സ്ഥാനം മഹാരാഷ്ട്രക്കുമാണ്‌‌ .

## കേരളത്തിലെ ആദിവാസികൾ

കേരളത്തിൽ പൊതുവേ കാണപ്പെടുന്ന ആദിവാസി വിഭാഗങ്ങൾ ആസ്ട്രലോയിഡുകളോ നെഗ്രോയ്ഡുകളോ ആണ്‌. തടിച്ച ചുണ്ട്, പതിഞ്ഞ മൂക്ക്, ചുരുണ്ട തലമുടി തുടങ്ങിയ പ്രത്യേകതകൾ കേരളത്തിലെ ആദിവാസികളിൽ കാണാൻ സാധിക്കും.. കേരളത്തിൽ 37 ആദിവാസി വിഭാഗങ്ങളുള്ളതായിട്ടാണ്‌ സർക്കാരിന്റെ കണക്ക് എങ്കിലും ഇതിൽ കൂടുതൽ വിഭാഗങ്ങൾ ഉണ്ടാകാം എന്നാണ്‌ ഈ രംഗത്ത് ഗവേഷണം നടത്തുന്ന ശസ്ത്രജ്ഞന്മാരുടെ നിഗമനം.

## കേരളത്തിലെ പ്രധാന ആദിവാസി വിഭാഗങ്ങൾ

1. അടിയർ
2. അരങ്ങാടർ
3. ആളാർ
4. എരവള്ളൻ
5. ഇരുളർ
6. കാടർ
7. കനലാടി
8. കാണിക്കാർ
9. കരവഴി
10. കരിംപാലൻ
11. കാട്ടുനായ്ക്കർ
12. കൊച്ചുവേലൻ
13. കൊറഗർ
14. കുണ്ടുവടിയർ
15. കുറിച്യർ
16. കുറുമർ
17. ചിങ്ങത്താൻ
18. ചെറവർ‌‍
19. ചോലനായ്ക്കർ
20. മലയരയൻ
21. മലക്കാരൻ
22. മലകുറവൻ
23. മലമലസർ
24. മലപ്പണ്ടാരം
25. മലപണിക്കർ
26. മലപ്പുലയൻ
27. മലസർ
28. മലവേടൻ
29. മലവേട്ടുവൻ
30. മലയടിയർ
31. മലയാളർ
32. മലയർ
33. മണ്ണാൻ
34. മറാട്ടി
35. മാവിലൻ
36. മുഡുഗർ
37. മുള്ളുവക്കുറുമൻ
38. മുതുവാൻ
39. നായാടി
40. പളിയർ
41. പണിയൻ
42. പതിയൻ
43. ഉരിഡവർ
44. ഊരാളിക്കുറുമർ
45. ഉള്ളാടൻ
46. തച്ചനാടൻ മൂപ്പൻ
47. വിഴവൻ

## അവലംബം
# സാഫോ

**ഇംഗ്ലീഷ് വിലാസം**
പ്രദർശിപ്പിക്കുക

சப்போவின் ரோமானிய மார்பளவு, இழந்த ஹெலனிஸ்டிக் அசலில் இருந்து நகலெடுக்கப்பட்டது
ഒരു പ്രസിദ്ധ ഗ്രീക്ക് കവയിത്രിയാണ് **സാഫോ**. ലെസ്‌ബോസിൽ ജനിച്ചു. സാഫോയുടെ കവിതകളിൽ ഇനിയും അവശേഷിക്കുന്നവ ഉൽകൃഷ്ടമായ പ്രേമകവിതകളാണ്. പെൺകുട്ടികളെ അഭിസംബോധനചെയ്തു രചിക്കപ്പെട്ട ഇവയിൽ, അസാമാന്യമായ നിയന്ത്രണബോധം പ്രകടമാണ്. സ്ത്രീ സ്വവർഗ്ഗപ്രണയത്തെ കുറിക്കുന്ന സാഫോയിസം,ലെസ്ബിയനിസം എന്നീ പദങ്ങൾ സാഫോ, ലെസ്‌ബോസ് എന്നീ നാമങ്ങളിൽനിന്നു രൂപംകൊണ്ടവയാണ് .

மார்பளவு பொறிக்கப்பட்ட *சப்போ ஆஃப் எரெஸோஸ்,* கிமு 5 ஆம் நூற்றாண்டின் கிரேக்க மூலத்தின் ரோமன் நகல்.
## പരിഭാഷ

സാഫോയുടെ കവിതകൾ എൻ. പി. ചന്ദ്രശേഖരൻ മലയാളത്തിലേക്കു പരിഭാഷപ്പെടുത്തിയിട്ടുണ്ട്. "നീ തൊട്ടൂ ഞാൻ തീനാമ്പായ്" (ചിന്ത പബ്ലിഷേ‍ഴ്സ്)

### ഉദ്ധരണികൾ

1. പ്രണയം പെരുംനോവിൻ തെരുവാണിഭക്കാരൻ
2. മധുവൊ‍ഴിഞ്ഞൊരീ സുവർണ്ണപാത്രങ്ങൾ
 പ്രണയം കൊണ്ടു നീ നിറയ്ക്കുക ദേവീ
3. നീ തൊട്ടൂ ഞാൻ തീനാമ്പായ്
4. രാപ്പാടി വസന്തത്തിൻ ദൂതിക
 ഗാനത്തിൻറെ തേൻകിണ്ണം നീട്ടുന്നവൾ
5. ഓർക്കുക നാം രണ്ടാളും പങ്കിട്ടൊരൊറ്റപ്പെടൽ
6. ഒരു നാളും അണ കെട്ടി-
 ത്തടയുവാൻ വയ്യാത്ത വനവാഹിനി ഞാൻ

## അവലംബങ്ങൾ

Wikisource
Sappho രചിച്ചതോ ഇദ്ദേഹത്തെ പറ്റിയുള്ളതോ ആയ മൗലിക കൃതികൾ വിക്കിഗ്രന്ഥശാലയിൽ ലഭ്യമാണ്.
# കർമ്മം (വ്യാകരണം)

**ഇംഗ്ലീഷ് വിലാസം**
പ്രദർശിപ്പിക്കുക

ക്രിയയുടെ ഫലം എന്തിനെ അല്ലെങ്കിൽ ആരെ ആശ്രയിച്ചിരിക്കുന്നു അത് **കർമ്മം** എന്ന് വ്യാകരണത്തിൽ അറിയപ്പെടുന്നു.

```
ഉദാ : രാമൻ പശുവിനെ അടിച്ചു.
```

ഇതിൽ പശുവാണ്‌ കർമ്മം
# സാമി ഭാഷകൾ

**ഇംഗ്ലീഷ് വിലാസം**

| Sami |
| --- |
| Lappish |
| *Saami* |
| ഉത്ഭവിച്ച ദേശം | Finland, Norway, Russia, and Sweden |
| ഭൂപ്രദേശം | Sápmi (Lapland) |
| സംസാരിക്കുന്ന നരവംശം | Sami people |
| മാതൃഭാഷയായി സംസാരിക്കുന്നവർ | (30,000 cited 1992–2013) |
| ഭാഷാകുടുംബം | Uralic
* **Sami**
 |
| പൂർവ്വികരൂപം | Proto-Samic
 |
| ഔദ്യോഗിക സ്ഥിതി |
| ഔദ്യോഗിക പദവി | Sweden and some parts of Norway; recognized as a minority language in several municipalities of Finland. |
| ഭാഷാ കോഡുകൾ |
| ഐ.എസ്.ഒ. 639-3 | Variously: `sma` – Southern `sju` – Ume `sje` – Pite `smj` – Lule `sme` – Northern `sjk` – Kemi `smn` – Inari `sms` – Skolt `sia` – Akkala `sjd` – Kildin `sjt` – Ter |
| ഗ്ലോട്ടോലോഗ് | `saam1281` |
| Historically verified distribution of the Sami languages: 1. Southern Sami, 2. Ume Sami, 3. Pite Sami, 4. Lule Sami, 5. Northern Sami, 6. Skolt Sami, 7. Inari Sami, 8. Kildin Sami, 9. Ter Sami. Darkened area represents municipalities that recognize Sami as an official language. |

പ്രധാനമായും വടക്കൻ യൂറേഷ്യയിലെ 25 ദശലക്ഷത്തോളം ആളുകൾ സംസാരിക്കുന്ന യുറാലിക് ഭാഷകളായ 38 ഭാഷകളിൽ ഉൾപ്പെട്ട ഭാഷയാണ് **സാമി ഭാഷ.Sami** /ˈsɑːmi/ ഉത്തര യോറോപ്പിന്റെ വടക്കൻ ഭാഗത്ത് താമസിക്കുന്ന സാമി ജനങ്ങളാണ് സാമി ഭാഷകൾ സംസാരിക്കുന്നത്. ഫിൻലാൻഡിന്റെ വടക്കൻ ഭാഗം, നോർവേ, സ്വീഡൻ, റഷ്യയുടെ വടക്കുപടിഞ്ഞാറൻ അറ്റത്തുമാണ് സാമി ജനങ്ങൾ അധികമായും വസിക്കുന്നത്. സ്വഭാവവും രീതിയുമനിസരിച്ച് പത്തോ അതിൽ അധികമോ സാമി ഭാഷകൾ നിലവിലുണ്ട്.

## അവലംബം
# ക്ലോഡ് ഡെബ്യുസി

**ഇംഗ്ലീഷ് വിലാസം**

ക്ലോഡ് ഡെബ്യുസി
**ക്ലോഡ് ഡെബ്യുസി** (1862 ഓഗസ്റ്റ് 22 – 1918 മാർച്ച് 25) ഫ്രഞ്ച് ഗാനരചയിതാവായിരുന്നു. പാരിസിന്റെ പ്രാന്തപ്രദേശത്ത് താമസിച്ചിരുന്ന ഡെബ്യൂസിയുടെ കുടുംബം പിന്നീട് പാരിസ് നഗരത്തിലേക്ക് താമസം മാറ്റി. ഒൻപതാമത്തെ വയസിൽ പിയാനോപഠനം ആരംഭിച്ച ഡെബ്യൂസി പതിനൊന്നാമത്തെ വയസ്സിൽ പാരിസ് കൺസർവേറ്ററിയിൽ വിദ്യാർഥിയാവുകയും പതിനൊന്നു വർഷക്കാലം പിയാനോ, സിദ്ധാന്തം, രചന എന്നിവ പഠിക്കുകയും ചെയ്തു.

## റഷ്യൻ സംഗീതത്തിൽ ആകൃഷ്ടനായി

പഠിക്കുന്ന കാലത്തുതന്നെ പരമ്പരാഗത സംഗീതസിദ്ധാന്തങ്ങളെ എതിർത്ത ഡെബ്യൂസി കൺസർവേറ്ററിയിലെ ഒരു റിബലായിട്ടാണ് അറിയപ്പെട്ടത്. പുതിയ സംഗീതശബ്ദലയങ്ങൾക്കും സ്വരമാധുര്യത്തിനുമുള്ള അന്വേഷണങ്ങളിൽ ഇദ്ദേഹം ഏർപ്പെട്ടു. കൗമാരപ്രായത്തിൽ റഷ്യ സന്ദർശിച്ച ഡെബ്യൂസിയെ അവിടത്തെ നാടൻ സംഗീതവും ബെറോഡിന്റെയും മറ്റും വ്യത്യസ്തമായ സംഗീതശൈലികളും വളരെയധികം ആകർഷിച്ചു.

## പ്രിഡി റോം അവാർഡ് നേടി

സംഗീത രചനയിൽ ശ്രദ്ധകേന്ദ്രീകരിക്കാൻ തീരുമാനിച്ച ഡെബ്യൂസി 22-ആമത്തെ വയസ്സിൽ *ദ് പ്രൊഡിഗൽ സൺ* എന്ന ഗാനത്തിന് പ്രസിദ്ധമായ *പ്രിഡി റോം* അവാർഡ് നേടി. ഇതേത്തുടർന്ന് മൂന്നു വർഷക്കാലം റോമിൽ താമസിച്ച് സംഗീത രചന നടത്തി. *സ്പ്രിങ്* എന്ന ഗാനം അവതരിപ്പിക്കുവാൻ അനുമതിലഭിക്കാത്തതിനെ തുടർന്ന് ഡെബ്യൂസി റോമിലെ താമസം അവസാനിപ്പിക്കുകയും *ദ് ബ്ലസഡ് ഡമോസൽ* എന്നൊരു ഗാനം കൂടി രചിക്കുകയും ചെയ്തു.

## പുതിയ കലാസങ്കേതങ്ങൾക്കായി പ്രവർത്തിച്ചു

പാരിസിൽ തിരിച്ചെത്തിയ ഡെബ്യുസി ബോദളയർ, മല്ലാർമെ തുടങ്ങിയ കവികളുമായും ഇംപ്രഷനിസ്റ്റ് ചിത്രകാരന്മാരുമായും സഹകരിച്ച് പുതിയ കലാസങ്കേതങ്ങൾക്കായുള്ള പ്രവർത്തനങ്ങളിൽ ഏർപ്പെട്ടു. വെർലെയ് ൻ, ബോദളയർ എന്നിവരുടെ കവിതകൾ സ്വന്തമായ ശൈലിയിൽ അവതരിപ്പിച്ചു. *പ്രല്യൂഡ് റ്റു ദി ആഫ്ടർ നൂൺ ഒഫ് എ ഫാൺ* എന്ന സ്വന്തം രചന വാദ്യസംഗീതത്തിനുവേണ്ടി അവതരിപ്പിച്ചു. പിൽക്കാലത്ത് പ്രസിദ്ധനർത്തകനായ നിജിൻസ്കി ഈ രചന ഒരു ബാലെ രൂപത്തിൽ അവതരിപ്പിച്ച് ജനശ്രദ്ധ ആകർഷിക്കുകയുണ്ടായി.

## ഡെബ്യൂസിയുടെ രചനകൾ

ഒരു മികച്ച പിയാനിസ്റ്റ് കൂടിയായിരുന്ന ഡെബ്യുസിയുടെ മിക്ക രചനകളും പിയാനോക്കുവേണ്ടിയുള്ളവയായിരുന്നു. വാദ്യസംഗീതത്തിനുവേണ്ടി രചനകൾ നടത്തുന്നതിലും ഡെബ്യുസി വൈദഗ്ദ്ധ്യം പ്രദർശിപ്പിച്ചു. *പെല്ലെ ആന്റ് മെലിസാന്റ്* എന്ന ഓപ്പറ ഡെബ്യുസിയുടെ മറ്റൊരു സംഭാവനയാണ്. വനത്തിലും, ഇരുമാളികയിലും, ഗുഹയിലുമായി അരങ്ങേറുന്ന രംഗങ്ങളിൽ പ്രേമവും അസൂയയും ദുരിതവും കൂടിക്കലരുന്നു. സ്വന്തം കുഞ്ഞിനുവേണ്ടി ഡെബ്യൂസി രചിച്ച *ചിൽഡ്രൻസ് കോർണർ* എന്ന പിയാനോ ഗാനവും *ദ് ബോക്സ് ഒഫ് ടോയ്സ്* എന്ന ബാലെയും പ്രസിദ്ധമാണ്. സംഗീത സംബന്ധിയായ ലേഖനങ്ങൾ ഫ്രഞ്ച് മാസികകളിൽ പ്രസിദ്ധീകരിക്കുന്നതിലും ഡെബ്യൂസി താൽപര്യം പ്രദർശിപ്പിച്ചിരുന്നു. *മിസ്റ്റർ ക്വാർട്ടർ നോട്ട്* എന്ന കൃതിയിൽ ഇവ സമാഹരിക്കപ്പെട്ടിട്ടുണ്ട്. ഒന്നാം ലോകമഹായുദ്ധകാലത്ത് ബെൽജിയത്തിൽ ജർമനി ബോംബുകൾ വർഷിച്ച സംഭവത്തെ ആസ്പദമാക്കി *ക്രിസ്തുമസ് ഒഫ് ദ് ഹോംലെസ് ചിൽഡ്രൻ* എന്ന മനോഹരഗാനം രചിച്ചു. *ജോൺ ഒഫ് ആർക്കിനെ* സംബന്ധിച്ച ഒരു രചനയിലേർപ്പെട്ടുവെങ്കിലും അതു പൂർത്തിയാക്കാൻ ഡെബ്യൂസിന് കഴിഞ്ഞില്ല. പാരിസിലെ ബോംബാക്രമണസമയത്താണ് അർബുദം ബാധിച്ച് അദ്ദേഹം അന്തരിച്ചത്. ശവസംസ്കാരച്ചടങ്ങുകൾപോലും ബോംബാക്രമണത്തിൽ അലങ്കോലപ്പെട്ടു.

## പുറത്തേക്കുള്ള കണ്ണികൾ

*
*
*
*

## വീഡിയോ

*
*
*

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെബ്യുസി, ക്ളോഡ് (1862 - 1918) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# കാല്പനിക ദേശീയത

**ഇംഗ്ലീഷ് വിലാസംകാല്പനിക ദേശീയത** (romantic nationalism) (ദേശീയ റൊമാന്റിസിസം, ഓർഗാനിക് ദേശീയത, ഐഡന്റിറ്റി ദേശീയത) എന്നത് ദേശീയതയുടെ ഒരു രൂപമാണ്. നിയന്ത്രിക്കുന്നവരുടെ നൈസർഗികമായ പരിണാമം നിമിത്തം ഉണ്ടാവുന്ന ഐക്യത്തിലൂടെയാണ് ഇതിൽ ഭരണകൂടം അതിന്റെ രാഷ്ട്രീയ നിയമസാധുതനേടുന്നത്. ഒരു സംസ്കാരത്തിന്റെ ഭാഗമായ മനുഷ്യർക്കിടയിലെ ഭാഷ, സംസ്കാരം, മതം, ജീവിത രീതികൾ എന്നിവയെ ഇത് ആശ്രയിക്കാറുണ്ട്. രാജവംശത്തിനോടോ സാമ്രാജ്യത്വ മേധാവിത്വത്തിനോടോ ഉള്ള പ്രതികരണത്തിൽ നിന്നാണ് കാല്പനിക ദേശീയത രൂപപ്പെടുന്നത്.

## അവലംബം
# യോഹിം ഫോൻ റിബൻത്രോപ്

**ഇംഗ്ലീഷ് വിലാസം**

| യോഹിം ഫോൻ റിബൻത്രോപ് |
| --- |
|  |
|  |
| Reich Minister for Foreign Affairs |
| **പദവിയിൽ** 4 February 1938 – 30 April 1945 |
| രാഷ്ട്രപതി | Adolf Hitler Führer |
| ചാൻസലർ | Adolf Hitler |
| മുൻഗാമി | Konstantin von Neurath |
| പിൻഗാമി | Arthur Seyss-Inquart |
| German Ambassador to the Court of St. James |
| **പദവിയിൽ** 1936–1938 |
|  നിയോഗിച്ചത് | Adolf Hitler |
| മുൻഗാമി | Leopold von Hoesch |
| പിൻഗാമി | Herbert von Dirksen |
|  |
| വ്യക്തിഗത വിവരങ്ങൾ |
| ജനനം | Ulrich Friedrich Wilhelm Joachim Ribbentrop (1893-04-30)30 ഏപ്രിൽ 1893 Wesel, Rhine Province, Kingdom of Prussia, German Empire |
| മരണം | 16 ഒക്ടോബർ 1946(1946-10-16) (53 വയസ്സ്) Nuremberg, Germany |
| രാഷ്ട്രീയ കക്ഷി | National Socialist German Workers' Party (NSDAP) |
| പങ്കാളി | Anna Elisabeth Henkell (m. 1920) |
| Relations | Rudolf von Ribbentrop (son) |
| കുട്ടികൾ | 5 |
| തൊഴിൽ | Businessman, diplomat |
| ഒപ്പ് |  |
|  |

1938 മുതൽ 1945 വരെ നാസി ജർമ്മനിയുടെ വിദേശകാര്യ മന്ത്രിയായിരുന്നു **യോഹിം ഫോൻ റിബൻത്രോപ്**.

## അവലംബം
# റഡാർ

**ഇംഗ്ലീഷ് വിലാസം**
പ്രദർശിപ്പിക്കുക

ലണ്ടൺ ഹീത്രോ വിമാനത്താവളത്തിലെ വ്യോമഗതാഗത നിയന്ത്രണ റഡാർ
വൈദ്യുത കാന്തിക തരംഗങ്ങൾ ഉപയോഗിച്ച് നിശ്ചലമോ ചലിക്കുന്നതോ ആയ ഒരു വസ്തുവിലേക്കുള്ള ദൂരം, ഉയരം, ദിശ, വേഗം എന്നിവ കണ്ടെത്തുന്നതിനുപയോഗിക്കുന്ന യന്ത്രമാണ്‌ **റഡാർ**. *റേഡിയോ ഡിറ്റെക്ഷൻ ആൻഡ് റേഞ്ചിങ്ങ്* എന്നതിന്റെ ചുരുക്കമാണ്‌ *റഡാർ*. ഇത് പ്രധാനമായും വിമാനം, കപ്പൽ, വാഹനങ്ങൾ തുടങ്ങിയവയുടെ ഗതിയും വേഗവും ഉയരവും മറ്റും കണ്ടെത്തുന്നതിന്‌ ഉപയോഗിച്ചു വരുന്നു. സൈനികാവശ്യങ്ങൾക്കും, ആഭ്യന്തര, അന്തർദ്ദേശീയ വ്യോമയാനാവശ്യങ്ങൾക്കും അവശ്യം ആവശ്യമായ ഉപകരണമാണ്‌ റഡാർ.

റഡാർ ഉപകരണം പുറപ്പെടുവിക്കുന്ന റേഡിയോ തരംഗങ്ങളോ മൈക്രോവേവ് തരംഗങ്ങളോ നീരീക്ഷിക്കുന്ന വസ്തുവിൽ തട്ടി പ്രതിഫലിക്കുന്നതിനെ അപഗ്രഥിച്ചാണ്‌ വസ്തുവിനേക്കുറിച്ചുള്ള വിവരങ്ങൾ കണ്ടെത്തുന്നത്. ഒരു വസ്തുവിന്റെ റഡാറിലുള്ള രൂപത്തിനെ *റഡാർ ക്രോസ് സെക്ഷൻ* എന്നു വിളിക്കുന്നു.

## ഇതും കാണുക

സോണാർ